Ajmanda giyohvand moddalar bilan savdo qiluvchi uch nafar erkak trassada ikki kishini qilich orqali o‘ldirdi

Ajman politsiyasi BAAning ikki nafar yosh fuqarosini o‘ldirganlikda gumon qilib, Komor orollaridan bo‘lgan uch nafar erkakni qo‘lga oldi, deb xabar berdi UAE Inside.

Politsiya ma’lumotlariga ko‘ra, jinoyatchilar o‘z qurbonlarini qilich yordamida o‘ldirgan.
Ajman politsiyasi polkovnigi Abdulla Saif Al Matroshining aytishicha, gumonlanuvchilar noxush hodisa sodir bo‘lganidan bir necha soat o‘tib qo‘lga olingan.
Politsiya qotillik haqida 6-yanvar kuni xabar topgan va darhol voqea joyiga yo‘l olgan. Halok bo‘lganlardan birining yoshi 22 da, ikkinchisiniki esa 26 da bo‘lgan va har ikkisi ham BAA fuqarosi.
Mish-mishlarga ko‘ra, Komor orollarining fuqarosi bo‘lgan gumonlanuvchilar giyohvand moddalar savdosi bilan shug‘ullangan.